News Update: สภาเอลซัลวาดอร์ ประเทศแรกในโลกรับรอง Bitcoin ถูกกฎหมาย นักวิเคราะห์มอง ราคาอาจลงต่อถึง $20,000 - FINNOMENA
News Update: สภาเอลซัลวาดอร์ ประเทศแรกในโลกรับรอง Bitcoin ถูกกฎหมาย นักวิเคราะห์มอง ราคาอาจลงต่อถึง $20,000
9 ส.ค. 2564

เอลซัลวาดอร์กลายเป็นประเทศแรกในโลกที่รับรอง Bitcoin ถูกกฎหมายอย่างเป็นทางการ หลังรัฐสภาแห่งประเทศเอลซัลวาดอร์ได้อนุมัติร่างกฎหมายสกุลเงินดิจิทัล
Nayib Bukele ประธานาธิบดีเอลซัลวาดอร์ เคยกล่าวไว้ว่า Bitcoin จะช่วยตอบสนองต่ออัตราการเข้าถึงธนาคารที่ต่ำของเอลซัลวาดอร์ และลดค่าใช้จ่ายในการโอนเงิน โดยการโอนดังกล่าวส่วนใหญ่มาจากชาวซัลวาดอร์ที่ทำงานในสหรัฐฯ ซึ่งเพิ่มขึ้นเป็นประวัติการณ์เกือบ 7 พันล้านดอลลาร์ในช่วง 12 เดือน
“เช่นเดียวกับประเทศในละตินอเมริกาหลายแห่ง เอลซัลวาดอร์จ่ายค่าธรรมเนียมจำนวนมากในการโอนระหว่างประเทศ ดังนั้นการยอมรับ cryptocurrency ไม่ใช่เรื่องที่น่าแปลกใจ” Edward Moya นักวิเคราะห์ตลาดอาวุโสของอเมริกาที่ Oanda กล่าวเมื่อวันจันทร์
ด้านการวิเคราะห์ราคา Bitcoin Oanda Corp., Evercore ISI และ Tallbacken Capital Advisors LLC กล่าวว่า ราคาที่อ่อนตัวลงของ Bitcoin อาจทำให้โซนราคา $20,000 เป็นเป้าหมายขาลง
สกุลเงินดิจิทัลที่ใหญ่ที่สุดในโลก “เข้าใกล้ระดับ $30,000 อย่างอันตราย” ท่ามกลางความกังวลด้านกฎระเบียบที่เพิ่มขึ้นในสหรัฐอเมริกา และ “หากราคา Bitcoin หลุด $30,000 อาจเห็นแรงเทขายมหาศาล” Edward Moya นักวิเคราะห์ตลาดอาวุโสของ Oanda Corp. กล่าว
Bitcoin ร่วงลงประมาณ $30,000 จากระดับสูงสุดเป็นประวัติการณ์ในเดือนเมษายน หลังจากมหาเศรษฐีผู้ผลิตรถยนต์ไฟฟ้าอย่าง Elon Musk วิจารณ์เกี่ยวกับพลังงานมหาศาลที่ต้องใช้ในการขุด Bitcoin รวมถึงการปราบปรามด้านกฎระเบียบที่เกิดขึ้นใหม่ในประเทศจีน และสหรัฐฯ โดย Bitcoin ลดลงกว่า 7% ในสัปดาห์นี้
อย่างไรก็ตาม ยังมีผู้คนไม่น้อยที่มั่นใจในแนวโน้มในระยะยาวของ Bitcoin ตัวอย่างเช่น Michael Saylor จาก MicroStrategy Inc. ได้เพิ่มการขาย junk-bond เป็น 500 ล้านดอลลาร์จาก 400 ล้านดอลลาร์ เพื่อเป็นทุนในการซื้อ Bitcoin
ในขณะเดียวกัน การอภิปรายเกี่ยวกับการควบคุมสกุลเงินดิจิทัลยิ่งทวีความรุนแรงมากขึ้น Hester Peirce กรรมาธิการของสำนักงานคณะกรรมการกำกับหลักทรัพย์และตลาดหลักทรัพย์กล่าวว่า เธอกังวลเกี่ยวกับการผลักดันให้หน่วยงานกำกับดูแลมีบทบาทอย่างแข็งขันมากขึ้นในตลาดสกุลเงินดิจิทัล ตามการสัมภาษณ์ของ Financial Times
ที่มา: Bloomberg
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
Bitcoin
Cryptocurrency
News Update
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA